Вурдов Алексей Иванович

Вурдов Алексей Иванович (1956—2024) — коми гижысь.

 Олан туй 
Алексей Вурдов чужис Инта карын 1956 вося урасьӧм тӧлысь 21-ӧд лунӧ. Интаӧ бать-мамыс вӧлі локтӧмаӧсь Удорса районса Слӧбӧдаяг грездысь. Шахтаын вит во уджалӧм бӧрын найӧ бӧр бергӧдчисны Удораӧ. 1959 восянь сылӧн челядьдырыс колис Ыджыдъяг посёлокын да Слӧбӧдаяг грездын.

1973 воын помаліс Косланса шӧр школа. Кардорса лесотехническӧй институтын босьтіс «вӧр овмӧсын инженер» специальносьт, уджаліс сэні Мехлесхозын лесничӧйлы отсасьыстӧн. Вӧлі комсомоллӧн райкомын инструкторӧн. Кардорын пӧшти ӧкмыс во уджаліс пытшкӧсса делӧяс кузя органъясын опицерӧн, вӧлі спецназса командирӧн. Уджысь орӧдчытӧг помаліс Ленинградса финансово-экономическӧй институт. Вӧлі безопасносьт службаса начальникӧн, видзан-корсян фирмаса директорӧн, экономика юалӧмъяс серти сӧветникӧн.

Кулӧма 2024-ӧд вося ода-кора тӧлысь 17-ӧд лунӧ.

 Гижан удж 
Литератураӧ Алексей Вурдов воис олӧмсӧ тӧдысь мортӧн. Гижан уджӧ босьтчис 2002 воӧ. Гижӧ комиӧн да рочӧн. Гижӧдъяссӧ йӧзӧдліс «Войвыв кодзув» да «Арт» журналъясын, россияса да республикаса газетъясын.

Медводдза висьт небӧгыс петіс 2005 воын комиӧн да шусис «Менам Йирва», мӧдыс — 2007 воын «Сир войт». Коймӧд небӧгыс петіс рочӧн 2008 воын «Ирвинские сны» ним улын. 2011 воын йӧзӧдіс «Удоралӧн история — мойдӧмъясын» небӧг.

Россияса гижысь котырын 2008 восянь. Кыкысь босьтліс I места «Эзысь борд» конкурсын «Проза» нимпасын.

Гижис сценарийяс да Сыктывкарысь Евгений Танимовкӧд лӧсьӧдісны нёль кинофильм: «Эхо  зырянской  Ежуги» (2011), «Дух Большого Субача» (2012), «Ирвинское зазеркалье» (2012), «Легенда о мезенской чуди» (2013). Кинофильмъяссӧ петкӧдлісны фин-йӧгра войтырлӧн «Туйвеж» визуальнӧй искусствояс фестиваль дырйи.

«Дух Большого Субача» кинофильмын А. Вурдов ачыс ворсіс шаман Омаӧс.Кудинова А. Алексей Вурдов сыграл лесного духа в короткометражном фильме про удорскую речку Субач // «Республика» газет, 2013 во, урасьӧм тӧлысь 22-ӧд лун

2013 воын Алексей Вурдов гижис рочӧн челядьлы «Заветная мечта» да «Тайна пармы» пьесаяс, комиӧн «Кык вылӧ ӧти шуд» да «Кодрасьӧм» пьесаяс сиктса олӧм йылысь.

2014 вося  гожӧмын мӧдӧдчис Донецк йӧзкостса республикаӧ ополченечӧн, медым тышкасьны Украинаса армиалы паныд. Кыкысь ранитчӧм бӧрын воис Сыктывкарӧ бурдӧдчыны, гижис рочӧн «Донецкие рассказы» висьт чукӧр, кодъясӧс йӧзӧдӧма «Выль туйӧд» газетынЧупров В., Ковалева А. На войну по доброй воле / В рядах ополченцев юго-восточной Украины сражаются и наши земляки // «Республика» газет, 2014 во, кӧч тӧлысь 26-ӧд лун да дасьтӧма йӧзӧдны «Юность» журналын.А.Г. Поповлӧн блог

 Небӧгъяс 
 Менам Йирва: [висьтъяс]. — Сыктывкар: Полиграф-Сервис, 2005. — 123 л.б.
 Сир войт: висьтъяс, повесьтъяс. — Сыктывкар: «Арт», 2007. — 142 л.б.
 Ирвинские сны. Сыктывкар: ООО Издательство «Кола», 2008. — 144 с.
 Удоралӧн история мойдӧмъясын: (XIV нэмсянь — XX нэмса 10-ӧд воясӧдз). — Сыктывкар: ООО Издательство «Кола», 2011. — 60 л.б.
 Вурдов А. И. Загадочная Удора: [исследовательский материал]; [рисунки Алексея Вурдова]. — [Усогорск], [2017]. — 185 с.
 Вурдов А. И. Родное эхо: рассказы, пьесы / [ред. О. И. Уляшев]. — Сыктывкар: Кола, 2017. — 136 с.
 Вурдов А. И. Таежная истина: повесть. — [Б. м.: б. и.], 2020. — 54 с.

 Ӧшмӧсъяс 
 Кослан шӧр школаса сайтын А.И. Вурдов йылысь
 Коми гижысь котырлӧн сайтын А.И. Вурдовлӧн олантуй
 Кузнецова Т. Алексей Иванович Вурдов // Писатели Коми: биобиблиографический словарь: в 2 т. — Сыктывкар, 2017. — Т. 1 : А - Л. — С. 199—203.
 Коми Республикаса вужвойтырлон небӧгаин

 Ыстӧдъяс 

Категория:Персоналия анбурӧд
Категория:Персоналия:Коми
Категория:Коми гижысь
Категория:Коми гижысь котырӧ пырысьяс
Категория:Кослан сикт овмӧдчӧмин
Категория:Слӧбӧда сикт овмӧдчӧмин
Категория:Чужисны 1956 воын
Категория:Чужисны урасьӧм тӧлысь 21-ӧд лунӧ
Категория:Кулісны 2024 воын
Категория:Кулісны ода-кора тӧлысь 17-ӧд лунӧ